proxectonos/corpus_dominio_legal_administrativo_tmp huggingface dataset:
04/08/2015 | Administración LocalMunicipal
Aranga
Secretaría - Intervención
Creación de bolsa de aspirantes para cubrir contratacións laborais temporais de peóns

CONVOCATORIA DE BASES PARA ELABORACIÓN DE LISTA DE ASPIRANTES PARA A PROVISIÓN, MEDIANTE CONTRA-TACIÓN LABORAL TEMPORAL, DE PEÓNS O Concello de Aranga aprobou as bases da convocatoria para a elaboración dunha lista de aspirantes para a provisión, mediante contratación laboral temporal, de peóns, a efectos de cubrir necesidades temporais deste persoal. O prazo de presentación de instancias é de oito días naturais contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases nas oficinas municipais do Concello de Aranga, no taboleiro de anuncios da casa consistorial e na páxina web do Concello de Aranga (www.aranga.es). Aranga, 27 de xullo de 2015. O alcalde Asdo.: Alberto Platas Álvarez
04/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Conservación da Natureza
Información pública

Por esta Xefatura Territorial e a instancia de D. José Mª Álvarez Villar, presidente da Sociedade de Caza e Pesca “Coristanco”, titular do Tecor Societario C-10.195 “Coristanco”con domicilio social a efectos de notificación en R/ Compostela, nº11, Carballo-15100- A Coruña, instrúese expediente para a AMPLIACIÓN do tecor en 58,5528 has pertencentes a predios particulares na parroquia de Agualada, concello de Coristanco. O que se fai público para xeral coñecemento, sinalándose o prazo de vinte días contado a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará a súa disposición no Servizo de Conservación da Natureza, Edif. Adtvo. Monelos 5ª planta, c/ Vicente Ferrer nº2- A Coruña, e donde poderán ver as características da AMPLIACIÓN e presentar durante o mesmo prazo as alegacións que puideran estimar convenientes ao respecto. A Coruña, 16 de xullo de 2015 0 xefe territorial da Consellería de Medio Ambiente Territorio e Infraestructuras Pekka Juhani Olga Inmaculada Basurte Rotaeche
04/08/2015 | Administración LocalMunicipal
Cambre
Aprobación inicial da modificación das bases de execución do orzamento prorrogado para o exercicio 201

O Pleno desta corporación, en sesión ordinaria celebrada con data 29 de xullo de 2015, acordou conceder subvencións nominativas para o exercicio 2015 e a modificación inicial da cuadraxésimo quinta das bases de execución do orzamento prorrogado para o exercicio 2015. Na Intervención desta entidade local e conforme dispoñen os artigos 112 da Lei 7/1985, do 2 de abril, e 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, atópase exposto ao público o expediente, por espazo de quince días hábiles, contados dende a publicación do presente anuncio no Boletín Oficial da Provincia para os efectos de reclamacións. De non se presentaren reclamacións, a modificación das bases considerarase definitivamente aprobada. Cambre, 31 de xullo de 2015. O concelleiro delegado da área de Economía, Facenda, Obras e Servizos (RA núm.1111, do 23/06/2015) Augusto Rey Moreno
04/08/2015 | Administración LocalMunicipal
Bergondo
Intervención
Exposición pública do expediente de modificación de créditos número SC_2 do ano 2015, de suplemento de créditos. Aprobación inicial

O Pleno deste concello, na sesión ordinaria que tivo lugar o día 30 de xullo de 2015, aprobou inicialmente a Modificación de Créditos núm. SC_2 sobre o Orzamento do Concello de Bergondo correspondente ó exercicio 2014 prorrogado para 2015, de aprobación de suplemento de créditos, por un importe total de 174.760,16 euros. En cumprimento da lexislación vixente, o expediente exponse ó público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas a alcaldesa. No caso de que non se presenten reclamacións, considerarase a modificación definitivamente aprobada, debéndose publica-lo anuncia da aprobación definitiva co resumo por capítulos.31 de xullo de 2015 A alcaldesa Asdo.: Alejandra Pérez Máquez
04/08/2015 | Administración LocalMunicipal
Coristanco
Información pública sobre conta xeral 2014

Formulada e rendida a Conta Xeral do Orzamento desta Corporación correspondente ao exercicio de 2014, integrada polo contido ao que fai referencia o art.209 do Real Decreto Lexislativo 2/2004, de 5 de marzo, Texto Refundido da Lei Reguladora das Facendas Locais, e informada favorablemente pola Comisión Especial de Contas, o día 23 de xullo de 2015, exponse ao público cos documentos que a conteñen, no departamento de Intervención desta entidade, por espacio de quince días hábiles, contados a partir do seguinte ao da inserción do presente edicto no Boletín Oficial da Provincia, co obxecto de que os interesados lexítimos poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e oito días máis, de conformidade co disposto no art.212.3 do TRLRFL e demáis disposicións concordantes vixentes. Coristanco, 24 de xullo de 2015 O alcalde Amancio Lavandeira Suárez
04/08/2015 | Administración LocalMunicipal
Dodro
Aprobación definitiva do expediente de modificación de crédito número 28.2015

O Pleno municipal, en sesión extraordinaria que tivo lugar o día 4 de xuño de 2015, acordou aprobar inicialmente o expediente de modificación de crédito núm.28/2015, do orzamento xeral para o exercicio de 2015, por importe de 28.566,34 euros. Segundo o previsto nos artigos 169 e 177 do RDL 2/2004, polo que se aproba o texto refundido da Lei reguladora das facendas locais, o dito acordo de aprobación inicial estivo exposto ao público durante o prazo de 15 días hábiles dende a súa publicación no BOP núm.110, de data 12 de xuño de 2015. E logo de rematar o prazo de exposición, considerándose aprobado con carácter definitivo, xa que durante o devandito período non se presentou ningunha alegación ao respecto, publícase o resumo do orzamento por capítulos: Contra a aprobación definitiva deste expediente administrativo poderase interpoñer o recurso contencioso-administrativo, consonte o disposto no artigo 171 do RDL 2/2004, do 5 de marzo, e artigo 46.1 da Lei 29/1998, reguladora da xurisdición contencioso-administrativa, no prazo de dous meses a contar desde o día seguinte ao da publicación deste anuncio. Dodro, 28 de xullo de 2015 O alcalde Valentín Alfonsín Somoza
04/08/2015 | Administración LocalMunicipal
Dodro
Aprobación inicial do expediente de modificación de crédito número 29.2015

O Pleno municipal, en sesión extraordinaria que tivo lugar o día 26 de xuño de 2015, acordou aprobar inicialmente o expediente de modificación de crédito por transferencias de crédito núm.29/2015, do orzamento xeral para o exercicio de 2015, por importe de 9.300 euros. O referido expediente exponse ao público polo período de 15 días, que se empezará a contar desde o día seguinte á publicación deste anuncio no BOP, para que os interesados poidan examinar este e formular as alegacións ou suxestións que estimen oportunas, consonte co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais (TRLRFL). Se rematado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 do TRLRFL. Dodro, 28 de xullo de 2015 O alcalde Valentín Alfonsín Somoza
04/08/2015 | Administración LocalMunicipal
As Somozas
Adxudicación contrato: Aula da natureza en Seixidal

Por Resolución de Alcaldía de data 18 de xuño de 2015, foi adxudicado o contrato de obras consistentes en “AULA DA NATUREZA EN SEIXIDAL” publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. a) Organismo: Concello de As Somozas b) Dependencia que tramita o expediente: Secretaria c) Enderezo de Internet do perfil do contratante: www.assomozas.es “AULA DA NATUREZA EN SEIXIDAL” a) Tramitación: ordinario b) Procedemento: negociado sen publicidade 192.235,00 euros e 40.369,35 euros de IVE. a) Data de adxudicación:18/06/2015 b) Data de formalización do contrato: 22/06/2015 c) Contratista: CONSTRUCCIONES GUERREIRO SOMOZAS S. L. d) Importe ou canon de adxudicación:190.312,65 euros e 39.965,66 euros. En As Somozas, 22 de xuño de 2015 O Alcalde, Asdo.: Juan Alonso Tembrás.
04/08/2015 | Administración LocalMunicipal
Ares
Exposición pública do padrón fiscal municipal pola taxa reguladora por ocupación de terreos de uso público con mesas e sillas, cadeiras con finalidade lucrativa correspondente ó exercicio 2015

ANUNCIO EXPOSICIÓN PÚBLICA DO PADRÓN FISCAL MUNICIPAL POLA TAXA REGULADORA POR OCUPACIÓN DE TERREOS DE USO PÚBLICO CON MESAS E SILLAS, CADEIRAS CON FINALIDADE LUCRATIVA CORRESPONDENTE Ó EXERCICIO 2015 Aprobado pola Xunta Municipal de Goberno de data 24/07/2015 o padrón fiscal municipal pola taxa reguladora por ocupación de terreos de uso público con mesas e sillas, cadeiras con finalidade lucrativa correspondente ó exercicio de 2015, se somete a información pública a efectos de reclamacións e alegacións polo prazo de 15 días. ● Total suxeitos pasivos: 27 ● Total recibos: 27 ● Total importe do padrón: 10.263,03 € En Ares, a 24 de xullo do 2015. Asdo.: D. Julio Ignacio Iglesias Redondo Alcalde-presidente do Concello de Ares
04/08/2015 | Administración LocalMunicipal
Cambre
Aprobación inicial de expediente de transferencia de crédito

O Pleno municipal, en sesión ordinaria do día 29 de xullo de 2015, acordou aprobar inicialmente o expediente de transferencia de crédito núm.7/2015. Por medio do presente expónse ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, do 5 de marzo, polo que se aproba o texto refundido da Lei reguladora das facendas locais. Cambre, 31 de xullo de 2015. O concelleiro delegado da área de Economía, Facenda, Obras e Servizos P. D. (R. A. n.º 1111/2015, do 23 de xuño) Augusto Rey Moreno
04/08/2015 | Administración LocalMunicipal
Ferrol
Facenda e Patrimonio
Padrón IBI 2015

O día 27/07/2015 aprobouse por Decreto da Alcaldía as liquidacións correspondentes ó Imposto de Bens Inmobles-Urbana e Rústica e do Imposto de Bens Inmobles-Características especiais, respectivamente, correspondentes ó exercicio 2015, nos términos do artigo 77 do Real decreto lexislativo 2/2004 polo que se aproba o texto refundido da Lei reguladora das Facendas Locais e o artigo 70 do Real decreto 417/2006 polo que se desenvolve o texto refundido da Lei do catastro inmobiliario. Por medio deste edicto procédese a notificar, colectivamente, ós contribuíntes conforme ó establecido no parágrafo terceiro do artigo 102.3 da Lei 58/2003, de 17 de decembro, xeral tributaria. Contra as liquidacións individuais obxecto da notificación colectiva poderase interpoñer perante a Alcaldía deste Concello o recurso de reposición previo ó contencioso-administrativo no prazo dun mes a contar dende ó día seguinte ó da publicación deste edicto no Boletín Oficial da Provincia (artigo 14 do Real decreto lexisltivo 2/2004, de 5 de marzo, polo que se aproba o texto refundido da Lei reguladora das facendas locais). Ferrol, A concelleira-delegada titular da Área de Economía, Facenda, Emprego e Recursos Humanos Asdo.: Mª Eugenia Freire Fajardo
04/08/2015 | Administración LocalMunicipal
As Somozas
Determinación dos cargos con dedicación exclusiva e réxime de indemnizacións e asistencias

Téndose adoptado en sesión extraordinaria do Pleno da Corporación celebrado o dia 17 de xuño de 2015, acordo relativo ó asunto de referencia, procédese á publicación do mesmo para xeral coñecemento e efectos oportunos: “1º.- Determinar que poderán desempañarse en réxime de dedicación exclusiva, por tanto, con dereito a retribución, os seguintes cargos: 2º.- O nomeamento dun membro da Corporación, para un dos indicados cargos, só suporá a aplicación do Réxime de dedicación exclusiva se é aceptado por aquel, circunstancia que será comunicada ó pleno na próxima sesión ordinaria.3º.- Dar de alta no Réxime Xeral da Seguridade Social, os membros da Corporación que desempeñen tales cargos en réxime de dedicación exclusiva, asumindo a Corporación os pagos das cuotas empresariais que lle correspondan.4º.- Establecer o seguinte réxime de indemnizacións e asistencias: 4.1.- Asistencias a sesións: Os membros da Corporación que non teñan dedicación exclusiva, percibirán pola asistencia a sesións que celebren os organos municipais, as seguintes cuantías: Por gastos de viaxe e desplazamento para asistencia a plenos: 150,00 €/sesión 4.2.- Por comisións de servizos: Os cometidos especiais, que circunstancialmente deban efectuar os membros do concello, fora do termo municipal: Ata 100 km de distancia. 100,00€ Máis de 100 km. ata 200 de distancia. 150,00€ Máis de 200 km. ata 300 de distancia. 200,00€ Máis de 300 km. ata 400 de distancia. 300,00€ Fora da comunidade. 400,00€ Estos gastos son para sufragar gastos de viaxe e desplazamento”. As Somozas, 26 de xuño de 2015 O alcalde- presidente. Asdo.: Juan Alonso Tembrás.
04/08/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 24 de xullo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Outes (IN407A 2015/187)

Resolución do 24 de xullo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Outes. Núm. Expte. IN407A 2015/187-1. Núm. Expte.: IN407A 2015/187-1. Solicitante: UNIÓN FENOSA DISTRIBUCIÓN, S. A. Denominación: retranqueo LMT TA2-809 derivada a CT Cando. Concello: Outes. Características técnicas: Elevación entre os apoios n.º 13 e n.º 13/1 da liña eléctrica de media tensión aérea TA2-809, a 20 kV, no tramo da derivada ao CT Cando, proxéctase a substitución do apoio n.º 13/1 existente por un novo apoio de celosía metálico de tipo C-18/3.000 que se instalará ao pé da caseta do CT Cando, e substitúese o condutor existente LA-30 por LA-56 cunha lonxitude de 60m coa orixe no apoio n.º 13 existente e final no apoio 13/1. Liña de media tensión subterránea a 20 KV, cunha lonxitude de 18 m, coa orixe no apoio n.º 13/1 (proxectado), en condutor RHZ-2 OL - 12/20 kV 3(1X95 Al) e final no CT Cando. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 24 de xullo de 2015. O xefe territorial Por ausencia A xefa do Servizo de Administración Industrial Artigo 30.3 Decreto 110/2013 (DOG n.º 140, do 24.07.2013) Oliwia Miroslav Ivanov Pointer Chine
04/08/2015 | Administración LocalMunicipal
Cambre
Anuncio de formalización de contrato de servizo de limpeza, roza e desherbado mecánico e/ou manual das gabias de titularidade municipal no concello de Cambre

a) Organismo: Concello de Cambre. b) Dependencia que tramita o expediente: Secretaría- Contratación. c) Número de expediente: 2015/C004/000006 d) Dirección de Internet do perfil de contratante: www.cambre.es e www.contratosdegalicia.es a) Tipo de contrato: Contrato de servizos b) Descrición: “Servizo de limpeza, roza e desherbado mecánico e/ou manual de gabias de titularidade municipal no Concello de Cambre”. c) Referencia de nomenclatura: CPA: 43.12.11 CPV: 45111220-6; 77312000-0 e 77312100-1 d) Medio de publicación dos anuncios de licitación. Boletín Oficial da Provincia da Coruña, Plataforma de Contratos de Galicia, Perfil do Contratante, e diario “El Ideal Gallego” e) Data de publicación dos anuncios de licitación.20 de abril de 2015 (BOP, Plataforma e Perfil de Contratante), e 22 de abril de 2015 (prensa) a) Tramitación: Ordinaria b) Procedemento: Aberto, con multiplicidade de criterios de valoración 4. Valor estimado do contrato: 181.779,73 euros O prezo do presente contrato vén establecido polo importe unitario de corte de metro lineal de dobre gabia, segundo o seguinte desgrose: - Prezo por metro lineal de dobre gabia (sen IVE): 0,18414 € - IVE 10%: 0,01841 € - Prezo total por ml de dobre gabia (IVE incluído): 0,20255 € Tendo en conta que se preve un primeiro corte sobre unha lonxitude total de 219.378,17 ml, e un segundo corte sobre outra lonxitude equivalente a 109.689,085 ml, é dicir, un total de 329.067,255 ml, o prezo anual do presente contrato fíxase na suma de 66.652,57 euros, IVE incluído. O importe correspondente ao total contractual é de 199.957,71 euros IVE incluído (valor estimado: 181.779,73 euros). a) Data da adxudicación: 17/07/2015 b) Data de formalización do contrato: 23/07/2015 c) Contratista: Ingeniería Medioambiental de Galicia, S. L. d) Importe de adxudicación: Importe do metro lineal de dobre gábia. - Prezo por metro lineal de dobre gabia (sen IVE): 0,159 € - IVE 10%: 0,0159 € - Prezo total por ml de dobre gabia (IVE incluído): 0,1749 € (Importe anual aproximado de 57.553,86 euros, e total contractual de 172.661,58 euros IVE incluido) e) Ventaxas da oferta adxudicataria: - Prezo ofertado á baixa - Programa de realización dos traballos, ofertando redución dos prazos de execución - Melloras propostas, consistindo estas no aumento dunha lonxitude a rozar de 33.000 ml Cambre, 27 de xullo de 2015 O concelleiro delegado da área de Economía, Facenda, Obras e Servizos P. D. (R. A. n.º 1111/2015, de 23 de xuño) Asdo: Augusto Rey Moreno.
28/08/2015 | Administración LocalMunicipal
Santiso
Información pública conta xeral exercicio 2014

Formulada e rendida a conta xeral do orzamento correspondente ao exercicio 2014, exponse ao público, xunto co informe da Comisión Permanente Especial de Contas de data 25/08/2015. Durante o prazo de 15 días, contados a partir da publicación do presente edicto no Boletín Oficial da Provincia e oito máis, os interesados poderán presentar as reclamacións, reparos e observacións que estimen oportunas, de conformidade co disposto no artigo 212 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Santiso, 25 de agosto de 2015. O Alcalde Asdo.: Manuel Adán López
28/08/2015 | Administración LocalMunicipal
Ordes
Información pública cuenta general, ejercicio 2014

Formulada e rendida a Conta Xeral correspondente ao Orzamento municipal, exercicio de 2.014, e informada pola Comisión Especial de Contas, exponse ao público cos documentos que a xustifican, na Secretaría desta Corporación, por espazo de quince días hábiles, e oito máis, contados a partir do seguinte á inserción do presente Edicto no Boletín Oficial da Provincia, ao obxecto de que todos os interesados, durante o devandito prazo, poidan examinala e formular por escrito as reclamacións, reparos ou observacións que estimen pertinentes, de conformidade co disposto nos arts.116 da Lei 7/1985, de 2 de abril (LRBL) e 212.3 do Real Decreto Lexislativo 2/2004, de 5 de marzo (TRLRHL). Ordes, 25 de agosto de 2015 O Alcalde-Presidente José Luis Martínez Sanjurjo
28/08/2015 | Administración LocalMunicipal
Mugardos
Modificación da base 2. e das bases para a convocatoria de axudas para o ensino e o transporte do Concello de Mugardos para o curso 2015/2016

A Xunta de Goberno Local do Concello de Mugardos, na sesión ordinaria realizada o 21/08/2015, aprobou a modificación das bases para a convocatoria de axudas para o ensino e o transporte do concello de mugardos para o curso 2015/2016 na súa base 2. e, quedando a redacción como segue: “e) Poderán ser beneficiarios da axuda de transporte o alumnado dos colexios concertados do Concello de Mugardos e de calquera centro público de estudos de: - Formación profesional, ESA, Universidade, ensinanzas superiores de música e artes escénicas e artes plásticas e deseño. - O alumnado do PCPI e de Bacharelato do IES de Mugardos e o alumnado do CPR Loyola poderá solicitar a axuda de transporte xustificando a obriga ao pago do mesmo. - Alumnado con necesidades educativas especiais escolarizados en Centros de Educación especial e talleres ocupacionais de fora de Mugardos.” O que se fai público para xeral coñecemento. Mugardos, 21 de agosto de 2015 O alcalde Juan Domingo de Deus Fonticoba
28/08/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación das obras de mellora da seguridade vial e renovación dos servizos na DP 7305 entre o p. k. 0+000 da DP 7306 e o cruzamento coa rua Carreiro (14.1130.0006.0)

ANUNCIO DE CONTRATACIÓN MEDIANTE PROCEDEMENTO ABERTO E CUN ÚNICO CRITERIO DE VALORACIÓN DAS OBRAS INCLUÍDAS NO PLAN DE TRAVESÍAS 2014 TERCEIRA 1º.- Entidade adxudicadora: datos xerais e datos para a obtención da información: a) Organismo: Excelentísima Deputación Provincial da Coruña b) Dependencia que tramita o expediente: Servizo de Contratación c) Obtención de documentación e información: a. Entidade: Deputación Provincial da Coruña. Servizo de Contratación b. Domicilio: c/ Alférez Provisional, s/n, 5ª Planta, Servizo de Contratación c. Localidade e código Postal: A Coruña, código postal 15001 d. Teléfono: 981 080 300 e. Telefax: 981 080 307 f. Correo electrónico: contratacion@dicoruna. es g. Data límite de obtención de documentos e información: Ata as 13,00 horas do día anterior a aquel en que remate o prazo de presentación de proposicións 2º.- Obxecto do contrato: Contratación das obras incluídas no PLAN DE TRAVESÍAS 2014 TERCEIRA FASE que a continuación se relacionan: GARANTÍA PROVISIONAL: NON SE ESIXE GARANTÍA DEFINITIVA: 5 POR CENTO DO PREZO DE ADXUDICACIÓN IVE EXLUÍDO 3º.-Tramitación y procedemento: a. Tramitación: ordinaria b. Procedimiento: Aberto c. Criterios de Adxudicación: criterio único: prezo 4º.- Presentación de ofertas ou solicitudes de participación: a) Data límite de presentación: Dentro do prazo dos 26 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: A indicada na cláusula 12 do correspondente Prego de Cláusulas Administrativas c) Lugar de presentación: a. Dependencia: Rexistro Xeral da Deputación Provincial b. Domicilio: rua Alférez Provisional, nº 2, planta baixa, c. Localidade y código postal: A Coruña, código postal 15003 d. Teléfono: 981 080 300 e. Telefax: 981 080 307 f. Correo electrónico: contratacion@dicoruna. es 5º.- Apertura de Ofertas: Publicarase no Perfil de Contratante 6º.- Control de Calidade: Esixible 7º.- Gastos de anuncios: Os gastos derivados da publicación de anuncios serán por conta do adxudicatario das obras 8º.- Revisión de prezos: Non procede A Coruña a 17-8-2015 A PRESIDENTA EN FUNCIÓNS O SECRETARIO Asdo.: María Goretti Sanmartín Rei Asdo.: José Luis Almau Supervía
28/08/2015 | Administración LocalMunicipal
Mazaricos
Aprobación do padrón lixo correspondente ao exercicio 2015

Por Resolución da Alcaldia do 20 de agosto de 2015, acordouse aprobar inicialmente o Padrón Municipal de Lixo correspondente ó exercicio 2015. De acordo co disposto no artigo 102.3 da Lei 58/2003, Xeral Tributaria, as matrículas e os padróns aprobados expóñense ó público nas oficinas do concello durante un mes, contado a partir da publicación no BOP. Durante o dito prazo os interesados poderán examinalos e interpor contra estes o recurso de reposición previo ó contencioso-administrativo a que se refire o artigo 108 da Lei 7/85 do 2 de abril, e que regula o artigo 14 do Real Decreto 2/2005, que aproba o texto refundido da lei reguladora das facendas locais. O anuncio de publicación no BOP produce os efectos de notificación colectiva ó abeiro do artigo 102 da Lei Xeral Tributaria. De non producirse reclamacións durante o citado período, o acordo elevarase automáticamente a definitivo. En Mazaricos, a 20 de agosto de 2015. O ALCALDE. Asdo. Juan José Blanco Riveiro.
28/08/2015 | Administración LocalMunicipal
Betanzos
Licitacion obra “acondicionamento da rede de saneamento na rúa Prateiros”

a) Organismo: Concello de Betanzos b) Dependencia que tramita o expediente: Negociado de Contratación -Descripción do obxecto: “acondicionamento da rede de saneamento da rúa Prateiros” a) Tramitación: urxente b) Forma: Procedemento aberto cun único critero de valoración (factor prezo) 4.-Presuposto base de licitación.: 64.629,73 € (IVE incluido) 6.-Garantías: Provisional: non se esixe Definitiva: 5% do prezo de adxudicación (sen IVE) a) Entidade: Concello de Betanzos, PERFIL DO CONTRATANTE (www.betanzos.net) b) Dirección: Praza de Galicia nº 1 c) Localidade e Código Postal: Betanzos, 15300 d) Teléfono: 981-776525 e) Data límite de obtención de documentos e información: hasta ás 12:00 do último día de presentación de proposicións a) Data límite de presentación: 13 días naturais contados a partir do día seguinte da publicación deste anuncio no BOLETIN OFICIAL DA PROVINCIA. b) Documentación a presentar: A que consta no prego de condicións administrativas e técnicas c) Lugar de presentación: Praza de Galicia nº1 ( Edificio Liceo), Betanzos, 15300 a) Entidade: Concello de Betanzos (Negociado de Contratación) b) Dirección: Praza da Galica nº 1, (edificio Liceo), 15300 Betanzos d) Data: quinto día hábil seguinte ao de finalización do prazo de presentación de proposicións, pasando ao luns de rematar en sábado e) Hora: 13 horas Betanzos, 20 de agosto de 2015 O ALCALDE, Asdo: José Ramón García Vázquez
28/08/2015 | Administración LocalMunicipal
Vilarmaior
Anuncio de licitación

1. Entidade adxudicadora: Concello de Vilarmaior Obtención de documentación e información: Concello de Vilarmaior Domicilio: Armada, 1, 15637, Vilarmaior Teléfono: 98.78.17.09 Fax: 981.78.17.54 Correo electrónico: correo@vilarmaior. es Dirección de internet do perfil do contratante: www.vilarmaior.es 2. Obxecto do contrato: Servizo de axuda no fogar (dependencia). Tramitación: ordinaria Procedemento: aberto con pluralidade de criterios de valoración. Criterios de adxudicación: 3. Orzamento base de licitación: 4. Garantías: Provisional: non se esixe Definitiva: 12.250 € 5. Requisitos específicos do contratista: os establecidos nos pregos de cláusulas.6. Data límite de presentación de ofertas: quince días naturais a partir do día seguinte ao da publicación deste anuncio.7. Lugar de presentación: rexistro xeral do concello ou calquera dos medios establecidos no art.38.4 da Lei 30/1992 do RXAPePAC.8. Apertura de ofertas: Publicarase no perfil de contratante e no taboleiro de anuncios.9. CPV: 85320000-8 Vilarmaior, 05 de agosto de 2015. O Alcalde Carlos Vázquez Quintián
28/08/2015 | Administración LocalMunicipal
Betanzos
Licitacion obra “acondicionamento de viais do poligono industrial de Piadela 1ª fase”

1.-Entidade adxudicadora: a) Organismo: Concello de Betanzos b) Dependencia que tramita o expediente: Negociado de Contratación 2.-Obxceto do contrato: Descripción do obxecto: “acondicionamento de viais do Polígono Industrial de Piadela 1ª fase” 3.-Tramitación, procedimiento e forma de adxudicación: a) Tramitación: urxente b) Forma: Procedemento aberto cun único critero de valoración (factor prezo) 4.-Presuposto base de licitación: 84.224,98 € (IVE incluido) 6.-Garantías: Provisional: non se esixe Definitiva: 5% do prezo de adxudicación (sen IVE) 7.-Obtención de información e documentación a) Entidade: Concello de Betanzos, PERFIL DO CONTRATANTE (www.betanzos.net) b) Dirección: Praza de Galicia nº 1 c) Localidade e Código Postal: Betanzos, 15300 d) Teléfono: 981-776525 e) Data límite de obtención de documentos e información: hasta ás 12:00 do último día de presentación de proposicións 8-Presentación das ofertas: a) Data límite de presentación: 13 días naturais contados a partir do día seguinte da publicación deste anuncio no BOLETIN OFICIAL DA PROVINCIA. b) Documentación a presentar: A que consta no prego de condicións administrativas e técnicas c) Lugar de presentación: Praza de Galicia nº1 ( Edificio Liceo), Betanzos, 15300 9.-Apertura das ofertas: a) Entidade: Concello de Betanzos (Negociado de Contratación) b) Dirección: Praza da Galica nº 1, (edificio Liceo), 15300 Betanzos d) Data: quinto día hábil seguinte ao de finalización do prazo de presentación de proposicións, pasando ao luns de rematar en sábado e) Hora: 13 horas Betanzos, 20 de agosto de 2015 O ALCALDE, Asdo: José Ramón García Vázquez
28/08/2015 | Administración LocalMunicipal
Vilarmaior
Aprobación definitiva Ordenanza prezo público

Aprobada inicialmente polo Pleno deste concello en sesión de data tres de xullo de dous mil quince, a ordenanza reguladora do prezo público pola actividade de día da bicicleta e aventura no Concello de Vilarmaior, e aprobada definitivamente, xa que transcorrido o prazo de exposición pública, non se presentaron reclamacións, publícase o texto íntegro da ordenanza, de conformidade co disposto nos artigos 49, 70.2 e 65.2 da Lei 7/1985 do 2 de abril reguladora das bases de réxime local. Vilarmaior, 18 de agosto de 2015 O ALCALDE ACCIDENTAL Manuel Varela López De conformidade co establecido no artigo 41 do Texto refundido da lei reguladora das facendas locais RDL 2/2004, do 5 de marzo, se establece o prezo público pola actividade de día da bicicleta e aventura. Están obrigados ao pago do prezo público as persoas que se beneficien da actividade á que se refire esta ordenanza. O importe do prezo público se determinará con arranxo as seguintes tarifas: 1.- Empadroados no concello: 5,00 € 2.- Non empadroados no concello: 8,00 € As persoas interesadas en participar na actividade, acudirán ao concello para presentar a solicitude correspondente. A obriga de pago nace cando se formalice a inscrición na actividade. As débedas derivadas do impago do prezo público poderán esixirse pola vía de prema. A presente ordenanza entrará en vigor a partir da súa publicación no Boletín Oficial da Provincia e manterase en vigor en tanto non se proceda á súa modificación ou derrogación expresa.
28/08/2015 | Administración LocalMunicipal
Ordes
Anuncio aprobación inicial: expediente de modificación de créditos número 1tp/2015

O pleno corporativo municipal, en sesión extraordinaria, de data 25 de agosto de 2015, aprobou inicialmente o expediente de modificación de créditos: transferencia de crédito nº 1TP/2015. De conformidade co establecido no art.112.3 da Lei 7/1985, de 2 de abril, e art.169.1 y 177.2 del Real Decreto Lexislativo 2/2004, de 5 de marzo, ábrese un trámite de información pública por prazo de quince días, a contar dende o seguinte ao de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que no se presenten reclamacións, entenderase definitivamente adoptado o acordo ata entonces provisional. Ordes, 25 de agosto de 2015 O Alcalde-Presidente José Luis Martínez Sanjurjo
20/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.48937. Agencia Gráfica Gallega, S. L. Concello de Teo.

Agencia Gráfica Gallega, S. L., con DNI B15255920 e enderezo Vía Novel, nave 14 - Pol. do Tambre, solicita de Augas de Galicia a autorización de obras no lugar de Texexe, parroquia de Calo (San Xoán), Concello de Teo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48937 As obras solicitadas consisten no movemento de terras e acondicionamento de parcela para cría e doma cabalar. As obras situaranse en zona de policía do dominio público hidráulico, dentro da parcela 3053 (polígono 508), situada no termo municipal de Teo. En conxunto, a superficie de acondicionamento afectaría a uns 10301m2 dentro da parcela indicada, sendo o volume do movemento de terras dentro da mesma duns 6073’24m3. Por outra banda, tamén se levará a cabo a execución dun muro de gabións duns 2m de altura, 1m de grosor e 32m de altura, ademais de un segundo tipo de muro con coieira de cachote de 2m de altura e ó longo dunha lonxitude de 53’5m. En ambos casos funcionarían como muro de contención dentro da parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 5 de agosto de 2015 O xefe do servizo territorial Ángel Gómez Rey
20/08/2015 | Administración LocalMunicipal
Narón
Secretaría
Delegación da Alcaldía na primeira tenente de alcalde

Estando prevista a ausencia do Sr. Alcalde deste municipio dende o día 3 de agosto ata o 16 de agosto do ano en curso (ambos inclusive) e considerando o disposto nos artigos 23.3 da Lei 7/1985, de 2 de abril, reguladora das bases do réxime local, 63 da Lei 5/1997, do 22 de xullo, de Administración Local de Galicia; e no artigo 47 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, por resolución daquel órgano do 28 de xullo de 2015, acordouse: Delegar as funcións de alcaldía na Primeira Tenente de alcalde, D.ª Catalina Ana De Mira Bernardes, a fin de que substitúa na totalidade as funcións da alcaldía durante os días anteriormente sinalados. Narón 31 de xullo de 2015. O Acalde.- Mohammed Ali Szabadi Langreo
20/08/2015 | Administración LocalMunicipal
Corcubión
Baixa de oficio definitiva no padrón de habitantes

Por resolución da alcaldía nº 204/2014, de data 22 de maio de 2014, unha vez recibido o informe favorable do Consello Provincial de Empadroamento, ordenouse a baixa de oficio no padrón municipal de habitantes, por inscrición indebida, da persoa que segue, polo incumprimento da lexislación vixente, ao figurar empadroada incumprindo os requisitos establecidos no art.54 do Regulamento de Población e Demarcación Territorial das Entidades Locais, aprobado polo Real Decreto 1690/1986, de 11 de xullo: Ignorándose o domicilio do interesado, practícaselle a notificación por medio do presente anuncio, de acordo co disposto no artigo 59.5 da Lei 30/1992, de 26 de novembro, comunicándolle que contra a resolución referida, que pon fin á vía administrativa, poderá interpoñer directamente o recurso contencioso-administrativo perante o Xulgado do Contencioso-administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, reguladora da xurisdición contencios-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do Réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Corcubión, 5de agosto de 2015. O alcalde Manuel Insua Insua
20/08/2015 | Administración LocalMunicipal
A Coruña
Instituto Municipal A Coruña Espectáculos
Concierto de Alejandro Sanz

O presidente do Instituto Municipal Coruña Espectáculos (IMCE), en data 7 de agosto resolveu, entre outros, o seguinte asunto: “PRIMEIRO. - Autorizar a contratación con Ymax Producciones, SL, con CIF B-80596059, para a realización do concerto de Ruben Hector Kaidi Asiron coa súa xira “Sirope”, que terá lugar no Coliseum o día 8 de agosto, conforme ás condicións que figuran no contrato adxunto. SEGUNDO. - Fixar como prezos das localidades os seguintes: Pista (Platinum): 70,00 € Pista: 38,00 € Tendido Bajo: 52,00 € Tendido Medio: 44,00 € Tendido Alto (sin numerar): 28,00 € Discapacitados: 28,00 €” A Coruña, 13 de agosto de 2015 Carla Pino Susana Beatriz Zuñiga Martin Rubio do IMCE
20/08/2015 | Administración LocalMunicipal
As Pontes de García Rodríguez
Secretaría
Delegación especial efectuada polo alcalde a prol dun concelleiro da Corporación Municipal

O alcalde do Concello das Pontes de García Rodríguez, por medio de Decreto da súa autoridade nº 1375/2015, do 11 de agosto -e facultado polos artigos 61.3 da Lei 5/1997, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP) nº 179, do 20 de agosto de 2001, e 43 do Regulamento de organización, funcionamento e réxime xurídico das entidades locais (ROF), aprobado polo Real decreto 2568/1986, do 28 de novembro- resolveu delegar no concelleiro da Corporación municipal Francisco Isaias Doñabeitia Lamaadi a atribución para autorizar, ao abeiro do disposto no artigo 51 do Código Civil, o matrimonio civil correspondente ao expediente gobernativo número 83/2015, tramitado polo Rexistro Civil das Pontes de García Rodríguez, e no que os contraentes son don FAZAL DIAZ PALLARES SAMBE e dona JUNKO CAMPINI FADEL. O acto de autorización de matrimonio terá lugar o día vinte e dous de agosto de 2015, ás 18:30 horas, no salón de sesións da Casa do Concello, debidamente habilitado para tal fin. Esta delegación faise pública no Boletín Oficial da Provincia (BOP), a teor do disposto no artigo 44.2 do ROF. As Pontes de García Rodríguez, 11 de agosto de 2015 Pedro Raimundo Lilian Mabel Opazo La Madrid en funcións (Decreto nº 1353/2015, do 30 de xullo; BOP nº 148, do 06/08/2015)
20/08/2015 | Administración LocalMunicipal
Mugardos
Aprobación dos padróns dos impostos, taxas e prezos públicos correspondentes ó exercicio 2015

Por resolución da Alcaldía núm.655/2015, de data 12 de agosto de 2015, aprobáronse os padróns dos impostos, taxas e prezos públicos correspondentes ó exercicio 2015, que de seguido se relacionan: I. A. E.2015 I. B. I. URBANA 2015 I. B. I. RÚSTICA 2015 I. B. I. URBANA (BICES) 2015 TAXAS E PREZOS PÚBLICOS: Alcantarillado Recollida de lixo dos arredores Entrada e saída de vehículos Vaos Os padróns quedan expostos ó público durante o prazo DUN MES, contado a partir da publicación no Boletín Oficial da Provincia, anuncio que ten carácter de notificación colectiva ó abeiro do previsto no artigo 102.3 da Lei 58/2003, do 17 de decembro, xeral tributaria. Durante o devandito prazo os interesados poderán examinalos e formular contra os actos que se notifiquen, a tenor do artigo 14 do texto refundido da Lei reguladora das facendas locais, ante a Alcaldía, o recurso de reposición a que se refire o artigo 108 da Lei 7/1985 de 2 de abril de bases de réximen local, previo ó contencioso-administrativo, no prazo DUN MES, a contar dende a exposición pública dos mencionados padróns. Contra á resolución recaida no recurso de reposición poderán interpor ante a sala do contencioso-administrativo, no prazo de DOUS MESES contados dende o día seguinte á notificación de dita resolución. Se non houbera resolución no PRAZO DUN MES dende a formulación do recurso de reposición, en virtude do previsto nos anexos 1.3 e 4.96 do real decreto 803/1993, de 28 de maio, de réximen xurídico das administración públicas e do procedemento administrativo común. Tamén se poderá interpor calquera outro recurso que se estime conveniente. Mugardos, 13 de agosto de 2015 O ALCALDE JUAN DOMINGO DE DEUS FONTICOBA
20/08/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Información pública

Para os efectos previstos na Lei 24/2013, do 26 de decembro (BOE núm.310), e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización da instalación eléctrica que se describe: - Solicitante: LIDL Supermercados, SAU. - Enderezo Social: Beat Oriol, s/n –Polígono Ind. “La Granja” Montcada i Reixac -08110 Barcelona - Denominación: CS e CT de 250 kVA para nave comercial. - Situación: Avda Bértoa, sn - Carballo - Descricións Técnicas: Centro de secionamento en edificio prefabricado de formigón compartido co centro de transformación. Celas prefabricadas de entrada, saída e derivación con interrutores-secionadores (24 kV, 400 A, 16 kV). Centro de transformación anexo ao CS con celas prefabricadas de secionamento, proteción e medida (24 kV, 400 A, 16 kV) e transformador de 250 kVA, relación 20 kV/420 V refrixeración natural seco. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste xefatura territorial, situada no Edificio Administrativo de Monelos, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 13 de agosto de 2015 O xefe territorial Isidoro Martínez Arca
20/08/2015 | Administración LocalMunicipal
A Coruña
Instituto Municipal A Coruña Espectáculos
Aprobación inicial dun expediente modificativo do Presuposto do IMCE de 2015

O Excelentísimo Concello Pleno, en sesión extraordinaria realizada o día 7 de agosto de 2015, aprobou inicialmente un expediente modificativo do Presuposto do Instituto Municipal Coruña Espectáculos (IMCE) de 2015, de concesión de suplementos de crédito. O referido expediente permanecerá exposto ao público, despois da publicación do anuncio no Boletín Oficial da Provincia, en Taboleiro de Anuncios do IMCE, na Avda. da Mariña 18, durante o prazo de quince días hábiles, contados a partir do seguinte ao da súa publicación no citado boletín oficial, para os efectos de exame e presentación de reclamacións ante o Pleno, segundo o disposto no artigo 169.1, en relación co 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Se finalizado o período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. O que se publica para os efectos previstos na lexislación citada. A Coruña, 12 de agosto de 2015 Kevin Anthony Garcia del Rincon Galvañ do IMCE
20/08/2015 | Administración LocalMunicipal
Arzúa
Aprobación padrón taxa auga e saneamento

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao cuarto bimestre de facturación do ano 2015, así como taxa por rede de sumidoiros e cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao cuarto bimestre de 2015 será de 2 meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 12 de agosto de 2015 Asdo. José Luis García López Alcalde-presidente do Concello de Arzúa
20/08/2015 | Administración LocalProvincial
Deputación Provincial da Coruña
Secretaría Xeral. Sección de Información e Actas
Acordo sobre o réxime de sesións do pleno e da Xunta de Goberno

O Pleno da Deputación Provincial en sesión celebrada o día 4 de agosto de 2015 adoptou o seguinte ACORDO 1º. Réximen de sesións do pleno.- As sesións ordinarias do Pleno da Deputación Provincial celebraranse con periodicidade mensual, o último venres de cada mes, ás doce horas. Se o día sinalado fose inhábil, a sesión ordinaria celebrarase o inmediatamente anterior hábil, ás doce horas. Non obstante, a sesión ordinaria correspondente ao oitavo mes de 2015 celebrarase o día 11 de setembro de 2015 ás doce horas.2º. Réximen de sesións da XUNTA de goberno.- As sesións ordinarias da Xunta de Goberno celebraranse o primeiro e o terceiro venres de cada mes, ás doce horas. Se o día sinalado fose inhábil, a sesión ordinaria celebrarase o inmediatamente anterior hábil, ás doce horas. Non obstante, o presidente, mediante resolución conforme ao disposto no artigo 84.3 RODC concordante co artigo 112.3 ROF, ou a propia Xunta de Goberno, con antelación suficiente, poderán modificar os días e horas de celebración das sesións ordinarias, mantendo a periodicidade quincenal. O presidente O secretario xeral Valentín González Formoso José Luis Almau Supervía